उन्हें एक-एक वोट के लिए कड़ी मेहनत करनी पड़ रही है और उन्हें मतदाताओं को आश्वस्त करना पड़ रहा है. इतना सघन और घनघोर किस्म का चुनाव प्रचार अतीत में कभी देखने को नहीं मिला था. बड़े नेताओं ने अपनी पूरी ताकत तो लगाई ही, वे वोटरों के पास खुद गए और उनकी बातें सुनी. यह बात जुदा है कि वे बाद में भले ही अपने चुनाव क्षेत्र में ना दिखें, लेकिन इतना तय है कि इस बार के अनुभव ने उन्हें सिखला दिया होगा कि जनता को हमेशा हल्के में नहीं लिया जा सकता है और अब उन पर आंखें मूंदकर भरोसा भी नहीं किया जा सकता क्योंकि जनता अब जाग चुकी है. वह सवाल पूछने लगी है और जवाब भी मांगने लगी है.